open-index/open-wikipedia-markdown huggingface dataset:
গোলাম মাওলা রনি

**গোলাম মাওলা রনি** একজন বাংলাদেশি রাজনীতিবিদ ও সাবেক সংসদ সদস্য। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে যোগদান করেন।

## প্রারম্ভিক জীবন
রনি ফরিদপুর জেলার সদরপুর উপজেলার চরভদ্রাশন গ্রামে ১৯৬৭ সালে জন্মগ্রহণ করেন। তার পিতার নাম সামসুদ্দীন মুন্সী ও মাতার নাম মনোয়ারা বেগম। ছোটবেলায় নিজ গ্রাম চর ভদ্রাশনে কাটালেও ১৯৭৪ সালে তার পরিবারের সাথে পটুয়াখালীতে চলে আসেন। ফরিদপুরে প্রাথমিক শিক্ষা শেষ করে তিনি পটুয়াখালী থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে আইন বিষয়ে ঢাকা বিশ্ববিদ্যালয় থেকে স্নাতক সম্পন্ন করেন। এরপর আরও উচ্চ শিক্ষার জন্য মার্কিন যুক্তরাষ্ট্রের শিকাগোতে পড়ালেখা করেন।

## কর্ম ও রাজনৈতিক জীবন
গোলাম মাওলা রনি সাংবাদিকতা দিয়ে তার কর্মজীবন শুরু করেন। তিনি ২০০৮ সালের নির্বাচনে বাংলাদেশ আওয়ামী লীগের মনোনয়নে পটুয়াখালী-৩ আসন থেকে জাতীয় সংসদের সদস্য নির্বাচিত হন। পরবর্তীতে নিজের শিপিং, ইমপোর্ট-এক্সপোর্ট ও টেক্সটাইলসহ বিভিন্ন ব্যবসা শুরু করেন। তিনি সেবোল্ট গ্রুপের প্রধান নির্বাহী কর্মকর্তা এবং একটি অনলাইন সংবাদমাধ্যমের মালিক। বিভিন্ন টেলিভিশন অনুষ্ঠানে তৎকালীন নিজ দল আওয়ামী লীগের সমালোচনা করায় ২০১৪ সালের জাতীয় সংসদ নির্বাচনে তিনি আওয়ামী লীগ থেকে সংসদ নির্বাচনের মনোনয়ন পাননি বলে অভিযোগ রয়েছে।

২০১৫ সালে রনি ঢাকা দক্ষিণ সিটি কর্পোরেশন নির্বাচনে স্বতন্ত্র প্রার্থী হিসেবে নির্বাচন করেন এবং পরাজিত হন। ২০১৮ সালের ২৬শে নভেম্বরে তিনি বাংলাদেশ জাতীয়তাবাদী দলে (বিএনপি) যোগদান করেন এবং ২০১৮ সালের নির্বাচনে পটুয়াখালী-৩ আসনে বাংলাদেশ জাতীয়তাবাদী দলের মনোনয়ন লাভ করেন এবং পরাজিত হন।

## গ্রেপ্তার
২০১৩ সালে ইনডিপেনডেন্ট টেলিভিশনের দুজন সাংবাদিককে প্রহারের ঘটনায় ২৪শে জুলাই সংসদ সদস্য থাকাবস্থায় তিনি গ্রেফতার হন এবং তাকে কারাগারে প্রেরণ করা হয়। একই বছরের ১৬ সেপ্টেম্বর তিনি জামিনে মুক্তি পান।

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:গলাচিপা উপজেলার ব্যক্তি
বিষয়শ্রেণী:২১শ শতাব্দীর বাংলাদেশী অ-কল্পকাহিনী লেখক
বিষয়শ্রেণী:পটুয়াখালী জেলার লেখক
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:সদরপুর উপজেলার ব্যক্তি
শ্যামল মাওলা

**গোলাম মাওলা**, যিনি **শ্যামল মাওলা** নামে অধিক পরিচিত, একজন বাংলাদেশী অভিনেতা, যিনি মঞ্চ, টেলিভিশন ও চলচ্চিত্রে কাজ করেন।  তিনি মঞ্চ অভিনেতা হিসেবে কর্মজীবন শুরু করলেও বর্তমানে টেলিভিশন ও ঢাকা ভিত্তিক বাংলা চলচ্চিত্রে কাজ করে থাকেন। (২০০৬) সালে সুমন আনোয়ার পরিচালিত রোদ বৃষ্টির শহরে তার অভিনীত প্রথম নাটক।  এছাড়া তার উল্লেখযোগ্য কাজগুলোর মধ্যে রয়েছে-মুদ্রার এপিঠ ওপিঠ, আস্থা, সিনেমাওয়ালা, বাবুই পাখির বাসা, বারান্দায় রৌদ্দুর। পরে তিনি ফিরে আসেন ওয়েব সিরিজের মাধ্যমে। (২০১৮) সালের এপ্রিলে নির্মাতা সৈয়দ আহমেদ শাওকির ক্যাশ নামে ওয়েব সিরিজে।

## প্রারম্ভিক জীবন
শ্যামল মাওলা আসল নাম ছিলো গোলাম মাওলা। ১৯৮৩ সালের ৮ নভেম্বর তিনি জন্মগ্রহণ করেন রাজধানী ঢাকার শাহবাগে। তবে বর্তমানে তিনি উত্তরা বসবাস করছেন। তার প্রথম স্কুল হলো ইস্কাটন গার্ডেন হাইস্কুল। পরবর্তীতে তিনি সিদ্ধেশ্বরী ডিগ্রি কলেজ থেকে উচ্চমাধ্যমিক শেষ করেন।

## কর্মজীবন
শ্যামল মাওলার অভিনয় শুরু মঞ্চ নাটক থেকে, তার প্রথম নাটক রোদ বৃষ্টির। পরে ওয়েব সিরিজে কাজ করেন ২০১৮ সালের এপ্রিলে নির্মাতা সৈয়দ আহমেদ শাওকির ক্যাশ নামে একটি থ্রিলার ড্রামা দিয়ে ওটিটিতে নাম লেখান শ্যামল মাওলা। এর আগে স্ফুলিঙ্গ এবং ইতি তোমারই ঢাকা নামের দুটি চলচ্চিত্রে অভিনয় করেছিলেন।

## কর্মতালিকা
### চলচ্চিত্র

### ওয়েব এবং টেলিভিশন ধারাবাহিক

## ব্যক্তিগত জীবন
২০২০ সাসের ১০ অক্টোবর শ্যামল তার দ্বিতীয় স্ত্রী মাহা শিকদারের সঙ্গে বিবাহ বন্ধনে আবদ্ধ হন। শ্যামল মাওলার প্রথম স্ত্রীর নাম নন্দিতা। তার সঙ্গে তিন বছর সংসার করার পর ডিভোর্স হয়। সেই সংসারে শ্রেয়ণ নামে শ্যামলের একটি পুত্রসন্তান রয়েছে।

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলা চলচ্চিত্র অভিনেতা
আমানুর রহমান খান রানা

**আমানুর রহমান খান রানা** একজন বাংলাদেশি রাজনীতিবিদ এবং টাঙ্গাইল -৩ আসনের সংসদ সদস্য ছিলেন। তিনি ৯ম জাতীয় সংসদে টাঙ্গাইল-৩ আসনের সংসদ সদস্য মৃত্যুবরণ করার পর ২০১২ সালের ১৮ নভেম্বর উপনির্বাচনে আওয়ামী লীগের মনোনয়ন না পেয়ে স্বতন্ত্র প্রার্থী হিসেবে বিজয়ী হন। ২০১৪ সালের নির্বাচনে বাংলাদেশ আওয়ামী লীগের মনোনয়নে একই আসন থেকে পুনরায় জাতীয় সংসদের সদস্য নির্বাচিত হন।

## ব্যক্তিগত জীবন
রানা ১৯৬৬ সালের ৬ অক্টোবর টাঙ্গাইল জেলার ঘটাইল উপজেলায় জন্মগ্রহণ করেন। তার পিতার নাম আতাউর রহমান খান ও মাতার নাম ফাতেমা রহমান খান। এই দম্পতির পাঁচ পুত্রের মধ্যে রানা দ্বিতীয়, অন্যরা হলেন টাঙ্গাইলের সাবেক আওয়ামীলীগ নেতা মরহুম আমিনুর রহমান খান বাপ্পী, টাঙ্গাইল পৌরসভার সাবেক মেয়র সহিদুর রহমান খান মুক্তি, ব্যবসায়ী জাহিদুর রহমান খান কাকন এবং ছাত্রলীগের সাবেক কেন্দ্রীয় সহসভাপতি সানিয়াত খান বাপ্পা।

## বিতর্ক
বিভিন্ন সময় রানার বিরুদ্ধে চাঁদাবাজি, ভূমি দখল, হত্যাসহ বিভিন্ন সন্ত্রাসী কার্যকলাপের অভিযোগে মামলা হয়েছে। ২০১৩ সালের ১৮ জানুয়ারি আওয়ামী লীগের টাঙ্গাইল জেলা শাখার নেতা ও মুক্তিযোদ্ধা ফারুক আহম্মেদ খুন হন। ২০১৬ সালের ৩ ফেব্রুয়ারি বাংলাদেশ পুলিশ মামলার অভিযোগপত্রে প্রধান আসামী হিসেবে রানার নাম দাখিল করে। ২০১৬ সালের ১৮ সেপ্টেম্বর থেকে এই মামলায় তিনি টানা ৩৪ মাস কারাভোগের পর ২০১৯ সালের ৯ জুলাই জামিনে মুক্তি পান।

## তথ্যসূত্র

বিষয়শ্রেণী:দশম জাতীয় সংসদ সদস্য
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:১৯৬৭-এ জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
দ্য কেমব্রিজ হিস্ট্রি অব ইংলিশ অ্যান্ড আমেরিকান লিটারেচার

***দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার*** (ইংরেজি: *The Cambridge History of English and American Literature*) হল ১৯০৭ থেকে ১৯২১ সালের মধ্যে ১৮টি খণ্ডে প্রকাশিত একটি সাহিত্য সমালোচনা-বিষয়ক বিশ্বকোষ। বিংশ শতাব্দীর প্রথমার্ধের ১৭১ জন অগ্রণী গবেষক ও চিন্তাবিদের একটি আন্তর্জাতিক প্যানেল কর্তৃক গ্রন্থটি রচিত ও সম্পাদিত হয়। ৩০৩টি অধ্যায়ে বিন্যস্ত এই বইটির পৃষ্ঠাসংখ্যা এগারো হাজারেরও বেশি। ইংরেজি সাহিত্য-সংক্রান্ত অধ্যায়গুলি শুরু হয়েছে প্রাচীন ইংরেজি কাব্যসাহিত্য থেকে এবং সমাপ্ত হয়েছে ভিক্টোরীয় সাহিত্যে। অপর দিকে আমেরিকান সাহিত্য-সংক্রান্ত অধ্যায়গুলির ব্যাপ্তি ঔপনিবেশক ও বিপ্লবের যুগ থেকে বিংশ শতাব্দীর প্রথম ভাগ পর্যন্ত।

ইংরেজি সাহিত্য-সংক্রান্ত ১৪টি খণ্ড এবং একটি অতিরিক্ত নির্ঘণ্ট খণ্ডের যুগ্ম প্রধান সম্পাদক ছিলেন এ. ডব্লিউ. ওয়ার্ড ও এ. আর. ওয়েলার এবং আমেরিকান সাহিত্য-সংক্রান্ত চারটি খণ্ডের প্রধান সম্পাদক ছিলেন উইলিয়াম পিটারফিল্ড ট্রেন্ট, জন আরস্কাইন, টুয়ার্ট শারম্যান ও কার্ল ফন ডোরেন। আমেরিকান সাহিত্য-সংক্রান্ত খণ্ড চারটি ইংল্যান্ডে কেমব্রিজ থেকে কেমব্রিজ ইউনিভার্সিটি প্রেস কর্তৃক এবং মার্কিন যুক্তরাষ্ট্রে নিউ ইয়র্ক সিটি থেকে জি. পি. পাটনাম’স সন্স কর্তৃক প্রকাশিত হয়।

২০০০ সালে বার্টলবাই.কম সমগ্র গ্রন্থটি অনলাইনে প্রকাশ করে। এই সংস্করণে গ্রন্থটিকে অধ্যায়, গ্রন্থপঞ্জি ও অধ্যায় লেখকের নির্ঘণ্ট সহ ৫,৬০০টিরও বেশি ফাইলে বিভক্ত করা হয়েছে। এই গ্রন্থে জীবনী-সংক্রান্ত তথ্যাবলির সঙ্গে সঙ্গে প্রধান প্রধান ব্যক্তিত্ব ও সাহিত্য আন্দোলনের গ্রন্থপঞ্জি অন্তর্ভুক্ত হয়েছে। বইটিতে কবিতা, কথাসাহিত্য, নাটক ও প্রবন্ধ থেকে শুরু করে ইতিহাস, ধর্মতত্ত্ব ও রাজনৈতিক রচনা পর্যন্ত অন্তর্ভুক্ত হয়েছে। এই বইটিতে বক্তা, কৌতুকসাহিত্যকার, কবি, সংবাদপত্র কলামনিস্ট, ধর্মীয় নেতা, অর্থনীতিবিদ, স্থানীয় আমেরিকান, গীতিকার, এমনকি ইড্ডিশ ও ক্রেওল প্রভৃতি কয়েকটি ভাষার লেখালিখিও এই বইয়ের বিষয়সূচির অন্তর্ভুক্ত। সেই জন্য এই বইটিকে সাহিত্য ও সাহিত্য সমালোচনার ইতিহাস-বিষয়ক সবচেয়ে গুরুত্বপূর্ণ বই মনে করা হয়।

## তথ্যসূত্র

## বহিঃসংযোগ

**[http://www.bartleby.com/cambridge/ The Cambridge History of English and American Literature: an Encyclopedia in Eighteen Volumes]* on Bartleby.com
**[http://onlinebooks.library.upenn.edu/webbin/book/lookupid?key=olbp31164 The Cambridge History of English and American Literature: An Encyclopedia in Eighteen Volumes]* on the website of the University of Pennsylvania

বিষয়শ্রেণী:১৯০৭-এর বই
বিষয়শ্রেণী:১৯২১-এর বই
বিষয়শ্রেণী:ব্রিটিশ গদ্য সাহিত্য
বিষয়শ্রেণী:যুক্তরাজ্যে সাহিত্যের ইতিহাস
হিস্ট্রি অফ ইংলিশ অ্যান্ড আমেরিকান লিটারেচার
বিষয়শ্রেণী:আমেরিকান গদ্য সাহিত্য
বিষয়শ্রেণী:পাবলিক ডোমাইনে সহায়ক গ্রন্থ
বিষয়শ্রেণী:স্বত্ত্বমুক্ত ই-বই
বিষয়শ্রেণী:মার্কিন যুক্তরাষ্ট্রে সাহিত্যের ইতিহাস
বিষয়শ্রেণী:১৯২১-এর অ-কল্পকাহিনী বই
বিষয়শ্রেণী:ব্রিটিশ অ-কল্পকাহিনী সাহিত্য
বিষয়শ্রেণী:যুক্তরাজ্যের সাহিত্যের ইতিহাস
বিষয়শ্রেণী:মার্কিন অ-কল্পকাহিনী বই
উত্তর জয়পুর ইউনিয়ন

**উত্তর জয়পুর** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## অবস্থান ও সীমানা
লক্ষ্মীপুর সদর উপজেলার পূর্বাংশে উত্তর জয়পুর ইউনিয়নের অবস্থান। এ ইউনিয়নের পশ্চিমে দত্তপাড়া ইউনিয়ন, দক্ষিণে হাজিরপাড়া ইউনিয়ন, পূর্বে চন্দ্রগঞ্জ ইউনিয়ন এবং উত্তরে নোয়াখালী জেলার চাটখিল উপজেলার খিলপাড়া ইউনিয়ন ও রামনারায়ণপুর ইউনিয়ন অবস্থিত।

## প্রশাসনিক কাঠামো
উত্তর জয়পুর ইউনিয়ন লক্ষ্মীপুর সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।

## উল্লেখযোগ্য ব্যাক্তি
আফলাতুন কায়সার রাফি

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ভরতপুর জেলা

**ভরতপুর জেলা** পশ্চিম ভারতের রাজস্থান রাজ্যের একটি জেলা,  এছাড়াও এটি জাট রাজ্য নামেও পরিচিত। ভরতপুর নগর হল জেলাটির সদর ও বিভাগীয় সদর দপ্তর। ভরতপুর জেলা ভারতের জাতীয় রাজধানী অঞ্চলের অংশ।

## ইতিহাস

যখন ভারতপুর একটি দেশীয় রাজ্য ছিল, তখন এটি ছিল একমাত্র রাজনৈতিক সংস্থা, যার চার্টের রঙের পতাকা ছিল।

প্রথম ব্যক্তি হিসাবে রাজ্য বোর্ডের শীর্ষস্থানীয় ব্যক্তি এবং জেলাটি থেকে প্রথম আইএএস কর্মকর্তা ছিলেন উত্তরপ্রদেশ ক্যাডারের ১৯৮৫ ব্যাচের দীপক ত্রিবেদী।

## ভূগোল
জেলার মোট আয়োতন ৫,০৬৬ বর্গ কিমি। সীমানা: উত্তরে হরিয়ানার এনইউএল জেলা, পূর্বে উত্তরপ্রদেশের মথুরা ও আগ্রা জেলা, দক্ষিণে ধৌলপুর জেলা, দক্ষিণ-পশ্চিমে কারৌলি, পশ্চিমে দৌসা এবং উত্তর-পশ্চিমে আলওয়ার জেলা।

তিনটি নদী, বন গঙ্গা, রূপারেল ও গম্ভীর জেলার পার্শ্ববর্তী। জয়পুর জেলায় বন গঙ্গা উৎপন্ন হয়ে উত্তরাঞ্চলীয় যমুনা নদীতে মিলিত হয় দাউসা ও ভারতপুর জেলার মধ্য দিয়ে প্রবাহিত হয়ে। গাম্ভীরা নদী কারাউলী জেলার পচানা বাঁধ থেকে শুরু হয় এবং বায়ানা তহসিলের বন গঙ্গার সাথে মিলিত হয়। রূপারেল নদী আলয়ার জেলার পাহাড় থেকে উৎপন্ন হয়ে ভরতপুর জেলার কামান তহসিলের প্রবেশ করে।

## বিভাগ
ভারতপুর জেলার দশটি রাজস্ব উপবিভাগ এবং ১১ টি তেহসিল রয়েছে। ৯ টি রাজস্ব উপবিভাগ ও তেহসিলের নাম ও সীমানা একই রয়েছে, তবে  কেবলমাত্র উইর উপবিভাগটি উইর তহসিল ও ভূসওয়ার তহসিলে বিভক্ত। অন্যান্য দশটি তেহসিলগুলি হল: বায়ানা, ভরতপুর, দেগ, কামান, কুমার, নাদবাই, নগর, পাহাড়ী, উচচেন এবং রূপওয়াস (রূপবাস)।
## জনসংখ্যার উপাত্ত

২০১১ সালের আদমশুমারি অনুসারে ভারতপুর জেলার জনসংখ্যা ছিল ২৫,৪৯,১২১ জন, যা প্রায় কুয়েতের বা মার্কিন যুক্তরাষ্ট্রের নেভাডা রাজ্যের জনসংখ্যার সমান। এটি জনসংস্যার হিসাবে ভারতের জেলাগুলির মধ্যে ১৬৬ তম স্থান অধিকার করে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (১,৩০০/বর্গ মাইল) ৫০৩ জন। ২০০১-২০১১ দশকে জেলাটির জনসংখ্যা বৃদ্ধির হার ২১.৩২% ছিল। ভরতপুর জেলায় প্রতি ১০০০ জন পুরুষ প্রতি নারীর সংখ্যা ৮৭৭ জন এবং জেলাটির সাক্ষরতার হার ৭১.১৬%।

## সংস্কৃতি
### উল্লেখযোগ্য ব্যক্তিত্ব
* মহারাজা সূর্য মাল (ফেব্রুয়ারি ১৭০৭ - ২৫ ডিসেম্বর ১৭৬৩) ভারতপুরের জাট শাসক ছিলেন।
* আচার্য রাজেন্দ্রাসুরি (১৮২৬-১৯০৫), জৈন সংস্কারক জন্মতপুরে জন্মগ্রহণ করেন।
* নাটওয়ার সিং (জন্ম ১৯৩১), প্রাক্তন পররাষ্ট্রমন্ত্রী।
* জগন্নাথ পাহাড়ীয়া (জন্ম ১৯৩২), রাজস্থানের সাবেক মুখ্যমন্ত্রী ও হরিয়ানার সাবেক গভর্নর।

## তথ্যসূত্র

## বহিঃসংযোগ
* 
* Bharatpur History
* 

বিষয়শ্রেণী:রাজস্থানের জেলা
বিষয়শ্রেণী:ভরতপুর জেলা
জেমস হুইটেকার

**জন জেমস হুইটেকার** (; জন্ম: ৫ মে, ১৯৬২) ইয়র্কশায়ারের স্কিপটন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন **জেমস হুইটেকার**।

## কাউন্টি ক্রিকেট
আপিংহাম স্কুলে অধ্যয়ন করেছেন জেমস হুইটেকার। পূর্ণাঙ্গ প্রথম-শ্রেণীর খেলোয়াড়ী জীবন লিচেস্টারশায়ারের পক্ষেই পাড় করে দেন। তন্মধ্যে, খেলোয়াড়ী জীবন থেকে অবসর গ্রহণের পূর্ব-পর্যন্ত ১৯৯৬ সাল থেকে ১৯৯৯ সাল পর্যন্ত দলের অধিনায়কের দায়িত্বে ছিলেন তিনি।

১৯৮৬ সালে হুইটেকার জাতীয় ব্যাটিং গড়ে শীর্ষস্থানীয় ইংরেজ ব্যাটসম্যান ছিলেন। এ সময়ে তিনি ৬৬ গড়ে ১৫২৬ রান তুলেছিলেন। ফলশ্রুতিতে জাতীয় দলে খেলার জন্যে তাকে আমন্ত্রণ জানানো হয়।

ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

## টেস্ট ক্রিকেট
সমগ্র খেলোয়াড়ী জীবনে একটিমাত্র টেস্ট ও দুইটি ওডিআইয়ে অংশগ্রহণের সুযোগ ঘটেছিল জেমস হুইটেকারের। ১২ ডিসেম্বর, ১৯৮৬ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জেমস হুইটেকারের।

১৯৮৬-৮৭ মৌসুমে অস্ট্রেলিয়ায় অ্যাশেজ সিরিজ খেলার জন্যে ইংল্যান্ড দলের সদস্যরূপে তাকে অন্তর্ভুক্ত করা হয়। অ্যাডিলেড টেস্টের পূর্বে ইয়ান বোথাম আঘাতের কারণে মাঠের বাইরে অবস্থান করলে তিনি এ সুযোগ পান। কিন্তু, দুর্বল ক্রীড়াশৈলীর কারণে তাকে দলের বাইরে অবস্থান করতে হয়।

## অবসর
ক্রিকেট খেলা থেকে অবসর গ্রহণের পর কোচের দায়িত্ব পালন করেন। ২০০৫ সালের পূর্ব-পর্যন্ত ক্লাবের ক্রিকেট পরিচালক হিসেবে নিযুক্ত ছিলেন। ১৮ জানুয়ারি, ২০০৮ তারিখে জিওফ মিলার জাতীয় দল নির্বাচক হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তার সাথে পিটার মুরেস, হুইটেকার ও অ্যাশলে জাইলস অন্তর্ভুক্ত ছিলেন। তন্মধ্যে, ২০১৩ থেকে ২০১৮ সাল পর্যন্ত ইংল্যান্ড দল নির্বাচকমণ্ডলীর সভাপতি ছিলেন জেমস হুইটেকার।

## তথ্যসূত্র

## আরও দেখুন
* অ্যাশলে জাইলস
* নাইজেল ব্রায়ার্স
* উইজডেন বর্ষসেরা ক্রিকেটার
* ইংরেজ টেস্ট ক্রিকেটারদের তালিকা
* ইংরেজ একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংল্যান্ড ক্রিকেট দল নির্বাচক
বিষয়শ্রেণী:ইংরেজ ক্রিকেট কোচ
বিষয়শ্রেণী:ইয়র্কশায়ার থেকে আগত ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:লিচেস্টারশায়ার ক্রিকেট অধিনায়ক
বিষয়শ্রেণী:স্কিপটনের ব্যক্তি
বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার
বিষয়শ্রেণী:আপিংহাম স্কুলে শিক্ষিত ব্যক্তি
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ইউনিকোড ফন্ট

**ইউনিকোড ফন্ট** হলো গ্লিফকে ইউনিকোড চরিত্রে ম্যাপ করা কম্পিউটার ফন্ট। আধুনিক কম্পিউটার ফন্টের বিশাল একটি অবগশই ইউনিকোড ম্যাপিং ব্যবহার করে, এমনকি যেগুলো শুধু একটি একক লেখার ব্যবস্থার জন্যে গ্লিফ রাখে অথবা শুধুমাত্র প্রাথমিক ল্যাটিন অক্ষরমালা সনর্থন করে সেগুলোও। যে ফন্টগুলো বিস্তৃত পরিমাণের ইউনিকোড স্ক্রিপ্ট এবং ইউনিকোড চিহ্ন সমর্থন করে সেগুলোকে মাঝেমধ্যে "প্যান-ইউনিকোড ফন্ট" বলা হয়।
## বহিঃসংযোগ
* ISO/IEC JTC1/SC2/WG2, the working group in charge of ISO 10646
* Fonts and Keyboards at Unicode.org
* Unicode Font Guide For Free/Libre Open Source Operating Systems - A huge index of high quality free fonts.
* Alan Wood's Unicode Resources - Unicode fonts for Windows computers - Index of free and commercial Unicode fonts.
* Character sets - Ken Fowles, Microsoft, 1997. - Enable Unicode for applications.
* Microsoft Typography - Fonts and Products - Reference for determining which fonts are supplied with Microsoft products.

বিষয়শ্রেণী:ইউনিকোড
দি অক্সফোর্ড এনসাইক্লোপিডিয়া অফ এনশিয়েন্ট ইজিপ্ট

***দি অক্সফোর্ড এনসাইক্লোপিডিয়া অফ এনশিয়েন্ট ইজিপ্ট*** (ইংরেজি: *The Oxford Encyclopedia of Ancient Egypt*) হল ডোনাল্ড বি. রেডফোর্ড কর্তৃক সম্পাদিত এবং ২০০১ সালে অক্সফোর্ড ইউনিভার্সিটি প্রেস থেকে তিন খণ্ডে প্রকাশিত প্রাচীন মিশর-সংক্রান্ত একটি বিশ্বকোষ। এই বইটিতে ৬০০টি অধ্যায়ে প্রাক-রাজবংশীয় যুগ থেকে খ্রিস্টীয় ৭ম শতাব্দী পর্যন্ত প্রাচীন মিশরের ৪,০০০ বছরের ইতিহাস আলোচিত হয়েছে। এই বইটির আলোচ্য বিষয়বস্তুগুলির মধ্যে রয়েছে শিল্পকলা, স্থাপত্য, ধর্ম, ভাষা, সাহিত্য, রাজনীতি, বাণিজ্য, দৈনন্দিন সামাজিক জীবন এবং নীল উপত্যকার দরবারি সংস্কৃতি।

## পুরস্কার
* ২০০১ চয়েস আউটস্ট্যান্ডিং অ্যাকাডেমিক টাইটেল
* ২০০১ *[[লাইব্রেরি জার্নাল]]* বেস্ট রেফারেন্স
* ২০০২ আমেরিকান লাইব্রেরি অ্যাসোসিয়েশন (এলএলএ)/আরইউএসএ ডার্টমাউথ মেডাল আউটস্ট্যান্ডিং রেফারেন্স সোর্স
* ২০০২ অ্যাসোসিয়েশন অফ আমেরিকান পাবলিশার্স বেস্ট মাল্টিভলিউম রেফারেন্স, হিউম্যানিটিজ

## তথ্যসূত্র

বিষয়শ্রেণী:২০০১-এর বই
এনসাইক্লোপেডিয়া অফ এনশিয়েন্ট ইজিপ্ট
বিষয়শ্রেণী:ইতিহাস বিশ্বকোষ
বিষয়শ্রেণী:মিশরতত্ত্ব
বিষয়শ্রেণী:আফ্রিকান বিশ্বকোষ
বিষয়শ্রেণী:২১শ শতাব্দীর বিশ্বকোষ
কুশাখালী ইউনিয়ন

**কুশাখালী** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## ইতিহাস
প্রতিষ্ঠাকাল ২৮ ফেব্রুয়ারি ১৯৭৩

## জনসংখ্যা

## অবস্থান ও সীমানা
লক্ষ্মীপুর সদর উপজেলার দক্ষিণ-পূর্বাংশে কুশাখালী ইউনিয়নের অবস্থান। এ ইউনিয়নের পশ্চিমে তেওয়ারীগঞ্জ ইউনিয়ন, উত্তরে মান্দারী ইউনিয়ন ও দিঘলী ইউনিয়ন, উত্তর-পূর্বে চর শাহী ইউনিয়ন, পূর্বে নোয়াখালী জেলার নোয়াখালী সদর উপজেলার চর মটুয়া ইউনিয়ন ও আণ্ডারচর ইউনিয়ন এবং দক্ষিণে নোয়াখালী জেলার নোয়াখালী সদর উপজেলার চর মটুয়া ইউনিয়ন অবস্থিত।

## প্রশাসনিক কাঠামো
কুশাখালী ইউনিয়ন লক্ষ্মীপুর সদর উপজেলার আওতাধীন ১৮নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রগঞ্জ থানার আওতাধীন। এটি জাতীয় সংসদের ২৭৬নং নির্বাচনী এলাকা লক্ষ্মীপুর-৩ এর অংশ।

## শিক্ষা ব্যবস্থা
শিক্ষা প্রতিষ্ঠানসমূহ
* নলডগী সরকারি প্রাথমিক বিদ্যালয়
* ঝাউডগী সরকারি প্রাথমিক বিদ্যালয়
*বাইতুন নূর ইসলামিয়া নুরানী মাদ্রাসা 
* কুশাখালী এ্যানি চৌধুরী উচ্চ বিদ্যালয়
* পুকুরদিয়া উচ্চ বিদ্যালয়
* মনসুর আহমদ উচ্চ বিদ্যালয়
* কুশাখালী ইউনিয়ন ইসলামিয়া দাখিল মাদ্রাসা
* পশ্চিম কল্যাণপুর সরকারি প্রাথমিক বিদ্যালয়
* ঝাউডগী দাখিল (সরকারী) মাদ্রাসা 
* পুকুরদিয়া বশিরুল্লাহ চৌধুরী দাখিল মাদ্রাসা 
* উত্তর ছিলাদী সরকারি প্রাথমিক বিদ্যালয় 
* দক্ষিণ ছিলাদী সরকারি প্রাথমিক বিদ্যালয় 
* হযরত আব্দুল কাদের জিলানী (রহঃ) নূরানী মাদ্রাসা ছিলাদী

## যোগাযোগ ব্যবস্থা
যোগাযোগের প্রধান বাহন সিএনজি, অটো রিক্সা, রিক্সা।

## খাল ও নদী

## হাট-বাজার
* আদর্শ বাজার
* শান্তিরহাট বাজার
* সমিতি বাজার
* পুকুরদিয়া বাজার
* পুরাতন দাশেরহাট বাজার
* ফরাশগঞ্জ বাজার
* নলডগী চৌরাস্তা বাজার
* নতুন বাজার
* হাজিগঞ্জ
* আহমদ মিয়ার বাজার
* কালির ট্যাক
* রূপাচরা

## দর্শনীয় স্থান
* স্টার পার্ক
* প্রেম রোড
* পুরাতন দাশেরহাট খামার
* কালির ট্যাক 
*

## জনপ্রতিনিধি

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

   
বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
জয়পুর জেলা

** জয়পুর জেলা** উত্তর ভারতের রাজস্থান রাজ্যের একটি জেলা। রাজস্থান রাজ্যের রাজধানী জয়পুর শহরে এই জেলার সদর দপ্তর অবস্থিত। জেলাটি জনসংখ্যার নিরিখে দেশের মধ্যে ১০ তম স্থান অধিকার করেছে (মোট ৬৪০ টি জেলার মধ্যে)।

## বিভাগ

## তথ্যসূত্র

বিষয়শ্রেণী:রাজস্থানের জেলা
বিষয়শ্রেণী:জয়পুর জেলা
ওরাকল লিনাক্স

**ওরাকল লিনাক্স** (OL, সাবেক: **ওরাকল এন্টারপ্রাইজ লিনাক্স**) হলো লিনাক্স ডিস্ট্রিবিউশন কর্তৃক প্যাকেজকৃত একধরনের অপারেটিং সিস্টেম। এটি ওরাকল কর্পোরেশন পরিবেশন করে থাকে। ২০০৬ সাল হতে ওরাকল লিনাক্সের আংশিক অংশ জিএনইউ জেনারেল পাবলিক লাইসেন্সের অধীন। এটি রেড হ্যাট ব্র্যান্ডিং এর পরিবর্তে রেড হ্যাট এন্টারপ্রাইজ লিনাক্স এর সোর্স কোডে কম্পাইলকৃত। এটি ওরাকল ক্লাউড এবং ওরাকল ইঞ্জিনিয়ারিং সিস্টেমের ওরাকল এক্সাডাটা ও অন্যান্য ক্ষেত্রে ব্যবহৃত হয়ে থাকে।

ওরাকল লিনাক্স এর সম্ভাব্য ব্যবহারকারীরা এটি ওরাকল'স ই-ডেলিভারি সেবা (ওরাকল সফটওয়্যারটি ডেলিভারি ক্লাউড) ও অন্যান্য সাইট এর মাধ্যমে বিনামূল্যে ডাউনলোড করতে পারে।).

২০১৬ সালের হিসাব মতে ওরাকল লিনাক্স তাদের সাপোর্ট প্রোগ্রামে ১৫,০০০ কাস্টমার গ্রাহক অতিক্রম করে।
## ভার্চুয়ালাইজেশন সাপোর্ট
ওরাকল লিনাক্সের সাপোর্ট প্রোগ্রামের অধীনে এটি "কার্নেল বেসড ভার্চুয়াল মেশিন" ও "জেন" সমর্থন করে।
ওরাকলের অন্যান্য পণ্যসমূহ শুধুমাত্র "জেন" ভিত্তিক ওরাকল ভিএম সার্ভার ফর এক্স৮৬ এর অধীনে সমর্থন করে।

## প্রাসঙ্গিক পণ্যসমূহ

ওরাকল লিনাক্সের সাথে প্রাসঙ্গিক পণ্যসমূহের মধ্যে রয়েছে:
* ওরাকল এক্সাডাটা
* ওরাকল এক্সালজিক
* ওরাকল বিগ ড্যাটা অ্যাপ্লিয়্যান্স
* ওরাকল এক্সালিটিক্স
* ওরাকল ডাটাবেজ অ্যাপ্লিয়্যান্স

## বিশেষ সংযোজন
* কেএসপ্লাইস – ওরাকল লিনাক্স তাদের ব্যবহারকারীদের এটি ব্যবহারের সুযোগ দিয়ে থাকে।
* ডিটিরেস
* ওরাকল ক্লাস্টারওয়্যার
* ওরাকল এন্টারপ্রাইজ ম্যানেজার

## তথ্যসূত্র

## বহিঃসংযোগ

* 
* IBM System x and BladeCenter solutions - Oracle Linux
* 

বিষয়শ্রেণী:ওরাকল সফটওয়্যার
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
ওয়ারলি চিত্র শিল্পধারা

[থাম্ব|210px|জিব্য সোমা মাশের অঙ্কিত ওয়ারলি চিত্র, [থানে, মহারাষ্ট্র, ভারত]]
**ওয়ারলি চিত্র** একটি আদিবাসী ধারার শিল্পধারা। সোহ্যদ্রি পর্বতের  উত্তরের আদিবাসী মানুষেরা এই ধরনের ছবি এঁকে থাকেন। ভারতের মহারাষ্ট্র রাজ্যের এই ধরনের চিত্রশিল্পের প্রথম উদ্ভব হয়। আজও আদিবাসীদের মধ্যে আঁকার প্রচলন আছে।

ডান|200px|থাম্ব|দেওয়ালে সাজানো ওয়ারলি চিত্র, দিল্লির সংস্কৃতি সংগ্রহাগারে রক্ষিত

এই ধরনের ছবি মূলত বাড়ির দেয়ালে আঁকা হয়। চালের গুঁড়োকে সাদা রং হিসাবে ব্যবহার করা হয়। লাল দেয়ালের উপর এই সাদা রং দিয়ে আঁকা হয়।

থাম্ব|ডান|300 px|ওয়ারলি আদিবাসী বাড়ির দেওয়ালে অঙ্কিত চিত্র

বর্তমানে এই শিল্প আদিবাসী যুব সেবা সংঘের সাহায্যে জি আই ট্যাগ পেয়েছে। নানা ধরনের সরকারি ও বেসরকারি সাহায্যে বাণিজ্যিক ভাবে এই শিল্প বাজারে আসছে।

## তথ্যসূত্র

বিষয়শ্রেণী:মহারাষ্ট্রের ভৌগোলিক নির্দেশক
বিষয়শ্রেণী:ভারতীয় চিত্রকর্ম
বিষয়শ্রেণী:পালঘর জেলা
দিলকুশা, ঢাকা

থাম্ব|দিলকুশা প্রাসাদ
দিলকুশা বাংলাদেশ এর রাজধানী ঢাকায় অবস্থিত একটি বাণিজ্যিক কেন্দ্র। এটি মতিঝিল থানার মধ্যে অবস্থিত।  উনবিংশ এবং বিংশ শতাব্দীর শুরুতে এটি  ঢাকা নবাব পরিবারের একটি বাগান ছিল। এতে অবস্থিত প্রাসাদের নাম ছিল দিলকুশা।

## তথ্যসূত্র


বিষয়শ্রেণী:ঢাকা
বিষয়শ্রেণী:বাণিজ্যিক এলাকা
বিষয়শ্রেণী:ঢাকার ভূগোল
ইসরায়েল-জর্ডান শান্তি চুক্তি

ইসরাইল - জর্ডান শান্তি চুক্তি বা ওয়াদ্বি আরাবা চুক্তি () স্বাক্ষরিত হয় ১৯৯৪ সালে। চুক্তিটি স্বাক্ষরিত হয় ১৯৯৪ সালের ২৬ অক্টোবর। তখন পর্যন্ত জর্ডান ছিল দ্বিতীয় আরব রাষ্ট্র যে মিশরের পর ইসরাইলের সাথে শান্তি চুক্তি স্বাক্ষর করেছে। এই চুক্তিটি দুই দেশের মধ্যে ভূমি, পানি, ব্যবসা এবং ভ্রমণের ক্ষেত্রে সম্পর্ক স্থাপিত করে। এই চুক্তির অন্য একটি অঙ্গীকার ছিল জর্ডান অথবা ইসরাইল কোন দেশই, তাদের ভূমি ব্যবহার করে তৃতীয় কোন দেশকে তাদের ওপর আক্রমণ করতে দিবে না।

## ইতিহাস
১৯৮৭ সালে ইসরাইলের পররাষ্ট্র মন্ত্রী সিমন প্যারেস এবং  জর্ডানের রাজা হুসাইন গোপনে শান্তিচুক্তির চেষ্টা  চালান যেখানে যখন ইসরাইল পশ্চিম তীর জর্ডানের স্বীকার করে নেয়। এই চুক্তিটি মধ্যপ্রাচ্যে শান্তিচুক্তির কাঠামো হিসেবে নির্ধারণ করা প্রস্তার করা  হয়। কিন্ত ইসরাইলি প্রধানমন্ত্রীর আপত্তির কারণে  এই চুক্তিটি স্বাক্ষরিত হয়নি।

## স্বাক্ষর
১৯৯৪ সালে ২৬ অক্টোবর জর্ডান এবং ইসরাইল শান্তিচুক্তি স্বাক্ষর করে,অনুষ্ঠানটি হয় জর্ডানে বর্ডারের পাশে ইসরাইলের আলভা বেলিতে। প্রধানমন্ত্রী রবিন এবং জর্ডানের প্রধানমন্ত্রী আবদেল ইসলাম আল-মাজালি চুক্তিটি স্বাক্ষর করেন। প্রেসিডেন্ট বিল ক্লিনটন চুক্তিটি পর্যবেক্ষণ করেন। পোগ্রাম শেষ হওয়ার পর হাজারো বেলুন উড়ানো হয়। মিশর স্বাগত জানায় যেখানে সিরিয়া প্রত্যাখ্যান করে।

## বিষয়বস্তু
এই শান্তিচুক্তির প্রস্তাবনা ঘটিত হয় ৩০ টি অনুচ্ছেদ, ৫ পরিসিষ্ট নিয়ে ঘটিত হয়।

**পরিশিষ্ট ১** এর বিষয় হল সংগাতপূর্ণ বর্ডার এবং সার্বভৌমত্ব।
|**পরিশিষ্ট ২** এর বিষয় হল পানি এবং ঔই সম্পকির্ত বিষয়।
|**পরিশিষ্ট ৩** এর বিষয় অপরাধ এবং মাদক।
|**পরিশিষ্ট ৪** এর পরিবেশ বিষয়ক।
|**পরিশিষ্ট ৫** এর বিষয় বর্ডার স্থানান্তর পাসপোর্ট এবং ভিসা।

## প্রধান বিষয়

#### বর্ডার
আন্তজার্তিকভাবে জর্ডান এবং ইসরাইল এর বর্ডার হচ্ছে আরমুখ নদী, মৃত সাগর।

#### কূটনীতিক সম্পর্ক
দুইপক্ষই চুক্তিতে তাদের কূটনৈতিক সম্পর্ক স্থাপনে  একমত হয়। তাদের মধ্যে স্থায়ী দূতাবাস  স্থাপন, ভ্রমণ ভিসা, মুক্ত বাণিজ্য নিয়ে চুক্তিবদ্ধ হয়।

#### নিরাপত্তা এবং প্রতিরক্ষা
উভয়দেশ চুক্তিবদ্ধ হয় যে তারা তাদের দেশের সার্বভৌমত্ব, নির্দিষ্ট এলাকা,একজন একজনের এরিয়ায় অনুমতি ব্যতীত প্রবেশ করবেন না।
#### জেরুজালেম
আর্টিকেল ৯ এ আলোচনা করা হয়েছে ইসরাইল-ফিলিস্তিন শান্তি প্রক্রিয়া।

#### পানি
ইসরাইল বছরে ৫০,০০০,০০০ কিউবিক মিটার পানি দিতে রাজি হয়। উভয় দেশই পানির অন্যান্য উৎস বৃদ্ধি করতে রাজি হয়।

#### ফিলিস্তিনি শরনার্থী
ইরসাইল এবং জর্ডান  উভয় দেশই চুক্তিবদ্ধ হয় তারা ফিলিস্তিনি শরনার্থীদের সাহায্য করবে।

## তথ্যসূত্র

1.https://archive.nytimes.com/www.nytimes.com/learning/general/onthisday/big/1026.html
2.http://avalon.law.yale.edu/20th_century/pal06.asp
3.https://en.m.wikipedia.org/wiki/Israel–Jordan_peace_treaty

বিষয়শ্রেণী:ইসরায়েলের রাজনীতি
বিষয়শ্রেণী:ইসরায়েলের ইতিহাস
বিষয়শ্রেণী:জর্ডানের রাজনীতি
বিষয়শ্রেণী:আঞ্চলিক পরিবর্তন জড়িত চুক্তি
বিষয়শ্রেণী:আইজাক রবিন
দ্য মহাভারত কোয়েস্ট: দ্য আলেকজান্ডার সিক্রেট

***দ্য মহাভারত কোয়েস্ট : দ্য আলেকজান্ডার সিক্রেট*** () ভারতীয় লেখক ক্রিস্টোফার সি. ডয়েলের দ্বিতীয় উপন্যাস, যা ৯ অক্টোবর ২০১৪ সালে ওয়েস্টল্যান্ড প্রকাশনী থেকে প্রকাশিত হয়। গল্পটি বিজয় ও তার বন্ধুদের নিয়ে, যারা বায়োটেররিজমের মোকাবেলা করতে গিয়ে আলেকজান্ডার দ্য গ্রেটের ভারতবর্ষে গোপন মিশন সম্পর্কে জানতে পারে। প্রথম উপন্যাস থেকে ওয়েস্টল্যান্ড প্রকাশনীর সাথে ডয়েল তিনটি বইয়ের সিরিজের জন্যে চুক্তিবদ্ধ হন। লেখক মহাভারত সম্পর্কে আরও গবেষণা করেন, এবং আলেকজান্ডারের ভারত আক্রমণে রহস্য খুঁজে পান। ডয়েল লোকগাঁথা থেকে গোপন ও কথা নিয়ে গল্পটি লিখেন। বইটি বাণিজ্যিকভাবে সফলতা পায় এবং গল্প বলার ধরন ও থিমের জন্যে ইতিবাচক রিভিউ পায়।

## বহিঃসংযোগ
* প্রাতিষ্ঠানিক ওয়েবসাইট 
* 

বিষয়শ্রেণী:২০১৪-এর উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:ভারতীয় উপন্যাস
বিল পিকারিং (রকেট বিজ্ঞানি)

**উইলিয়াম হাওয়ার্ড "বিল" পিকারিং**  (২৪ ডিসেম্বর ২০১০ &ndash; ১৫ মার্চ ২০০৪) হলেন একজন নিউজিল্যান্ডে জন্মগ্রহণ করা রকেট বিজ্ঞানি যিনি ২২ বছর ধরে ক্যালিফোর্নিয়ার জেট প্রোপালসন ল্যাবরেটরির প্রধান হিসেবে দায়িত্ব পালন করেছেন। ১৯৭৬ সালে তিনি অবসর গ্রহণ করেন। তিনি নাসার চাঁদ গবেষণা এবং মহাকাশ গবেষণার পথিকৃৎ। তিনি ইউনাইটেড স্টেটস ন্যাশনাল একাডেমি অব ইঞ্জিনিয়ারিং এর প্রতিষ্ঠাতা সদস্য।

## জন্ম এবং শিক্ষা
তিনি নিউজিল্যান্ডের ওয়েলিংটন এ ১৯১০ সালের ২৪ ডিসেম্বর জন্মগ্রহণ করেন। পিকারিং হেভলকে তার হাই স্কুল জীবন অতিবাহিত করেন। এরপর ওয়েলিংটন কলেজে ভর্তি হন। কেনটারবারি বিশ্ববিদ্যালয়ে এক বছর অতিবাহিত করার পর তিনি যুক্তরাষ্ট্রে পারি জমান এবং ক্যালিফোর্নিয়া ইনস্টিটিউট অব টেকনোলজিতে ভর্তি হন এবং ১৯৩৬ সালে পদার্থবিজ্ঞানে পি এইচ ডি লাভ করেন। তার বিশেষত্ব ছিল ইলেক্ট্রিক্যাল ইঞ্জিনিয়ারিং এ, এবং তার পড়াশোনার প্রধান বিষয় ছিল "টেলিমেট্রি"।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:নাসা ব্যক্তিত্ব
বিষয়শ্রেণী:আইইইই এডিসন পদক বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ওয়েলিংটন সিটির ব্যক্তিত্ব
বিষয়শ্রেণী:ক্যান্টারবারি বিশ্ববিদ্যালয়ের প্রাক্তন শিক্ষার্থী
সবং বিধানসভা কেন্দ্র

**সবং (বিধানসভা কেন্দ্র)** ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২২৬ নং সবং বিধানসভা কেন্দ্রটি সবং সমষ্টি উন্নয়ন ব্লক এবং জলচক-১, জলচক-২ এবং মালিগ্রাম গ্রাম পঞ্চায়েত সবং এ ১৩ টি গ্রামপঙ্চায়েত আছে, ১ দেভোগ,২ নওগাঁ,৩ দাঁররা,৪ দশগ্রাম,৫ সারতা,৬ চাউল কুঁচি,৭ নরায়নবাড়,৮ সবং,৯ বলপাই,১০ ভেমুয়া,১১ মোহাড়,১২ বুড়াল,১৩ বিষ্ণুপুর, গুলি [পিংলা ব্লক এর অন্তর্গত। 

সবং বিধানসভা কেন্দ্রটি ৩২ নং [ঘাটাল লোকসভা কেন্দ্র|ঘাটাল লোকসভা কেন্দ্রের অন্তর্গত।  পূর্বে এই কেন্দ্রটি পাঁশকুড়া লোকসভা কেন্দ্র এর অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১৭ উপনির্বাচন

 

 

### ২০১৬
২০১৬ সালের নির্বাচনে, কংগ্রেসের মানস রঞ্জন ভুইয়া তার নিকটতম প্রতিদ্বন্দ্বী তৃণমূল কংগ্রেসের  নির্মল ঘোষকে পরাজিত করেন।

 
 

### ২০১১
২০১১ সালের নির্বাচনে, কংগ্রেসের মানস রঞ্জন ভুইয়া তার নিকটতম প্রতিদ্বন্দ্বী সিপিআই (এম) এর রামপদ সাহুকে পরাজিত করেন।

 
 

### ১৯৭৭-২০০৬
২০০৬ সালের বিধানসভা নির্বাচনে, কংগ্রেসের মানস রঞ্জন ভুঁইয়া সবং কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর তুষার কান্তি লায়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর তুষার কান্তি লায়া ২০০১ সালে কংগ্রেসের মানস রঞ্জন ভুঁইয়াকে ৩৯৭ ভোটে পরাজিত করেন। কলকাতা হাইকোর্ট পুনর্নির্বাচনের আদেশ দেন এবং মানস রঞ্জন ভুঁইয়া জয়ী হন। ১৯৯৬ সালে নির্দলের মাখন লাল বাঙ্গাল কংগ্রেসের মানস ভুঁইয়াকে পরাজিত করেন। কংগ্রেসের মানস ভুঁইয়া ১৯৯১ সালে সিপিআই (এম) এর গৌরাঙ্গ সামন্তকে এবং ১৯৮৭ সালে সিপিআই (এম) এর হরে কৃষ্ণ সামন্তকে এবং ১৯৮২ সালে নির্দলের হেমন্ত কুমার জানাকে পরাজিত করেন। গৌরাঙ্গ সামন্ত ভারতের বিপ্লবী কমিউনিস্ট পার্টি ১৯৭৭ সালে জনতা পার্টির সূর্য কান্ত মহাপাত্রকে পরাজিত করেন।

### ১৯৫১-১৯৬২
সবং বিধানসভা কেন্দ্রটি ১৯৫১ থেকে ১৯৬২ সাল পর্যন্ত বিদ্যমান হলেও ১৯৬৭ থেকে ১৯৭২ সাল পর্যন্ত বিদ্যমান ছিল না। ১৯৬২ সালে কংগ্রেসের আদিত্য কুমার বাকুরা জয়ী হন। কংগ্রেসের গোপালচন্দ্র দাস অধিকারী ১৯৫৭ এবং ১৯৫১ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পশ্চিম মেদিনীপুর জেলার রাজনীতি
আবু হেনা (রাজনীতিবিদ)

**আবু হেনা** (–বর্তমান) একজন বাংলাদেশি রাজনীতিবিদ ও সাবেক সরকারি কর্মকর্তা। তিনি ১৯৯৬ ও ২০০১ সালের নির্বাচনে বাংলাদেশ জাতীয়তাবাদী দলের (বিএনপি) মনোনয়নে রাজশাহী-৩ (পবা ও মোহনপুর) আসন থেকে পরপর দুবার জাতীয় সংসদের সদস্য নির্বাচিত হন।

## কর্ম ও রাজনৈতিক জীবন
আবু হেনা কর্মজীবনে জাতীয় রাজস্ব বোর্ড, বাংলাদেশ ইনস্টিটিউট অব ম্যানেজমেন্টের মহাপরিচালকসহ সরকারি বিভিন্ন পদে চাকুরি করেন এবং ১ অক্টোবর ১৯৯৪ সাল থেকে ৩১ মে ১৯৯৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করে চাকুরিজীবন শেষ করে রাজনীতিতে প্রবেশ করেন।

প্রাথমিকভাবে তিনি বাংলাদেশ আওয়ামী লীগের মনোনয়নে সংসদ নির্বাচন করতে চাইলেও ব্যর্থ হয়ে ১২ জুন ১৯৯৬ সালের নির্বাচনে বিএনপির মনোনয়নে রাজশাহী-৩ (পবা ও মোহনপুর) আসন থেকে সংসদ সদস্য নির্বাচিত হন। ২০০১ সালের নির্বাচনে তিনি একই আসন থেকে পুনরায় সংসদ সদস্য নির্বাচিত হন।

২০০৫ সালে নিজ দলের সমালোচনা করে তিনি আলোচনায় আসেন এবং তাকে দল থেকে বহিষ্কার করা হয়। ২০০৭ সালে তত্ত্বাবধায়ক সরকারের সময় তিনি তথাকথিত সংস্কারপন্থী নেতা হিসেবে পরিচিত হন। ২০১৮ সালের জাতীয় সংসদ নির্বাচনের পূর্ব মুহূর্তে বিএনপি তাকে পুনরায় দলে ফিরিয়ে এনে রাজশাহী-৪ আসন থেকে মনোনয়ন প্রদান করে।

## তথ্যসূত্র

বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:১৯৩০-এর দশকে জন্ম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:বাংলাদেশের সচিব
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
আবু হেনা (দ্ব্যর্থতা নিরসন)

**আবু হেনা** দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
* আবু হেনা (রাজনীতিবিদ) –রাজশাহী-৩ (পবা ও মোহনপুর) আসন থেকে পরপর দুবার জাতীয় সংসদের সদস্য।
* মোহাম্মদ আবু হেনা –বাংলাদেশের সাবেক সরকারি কর্মকর্তা যিনি বাংলাদেশের সপ্তম প্রধান নির্বাচন কমিশনার ছিলেন।

## আরও দেখুন

* আবু হেনা বাবলু –বাংলাদেশি জাতীয় চলচ্চিত্র পুরস্কার প্রাপ্ত একজন চিত্রগ্রাহক।
* আবু হেনা রনি –একজন বাংলাদেশী স্ট্যান্ড-আপ কমেডিয়ান।
* আবু হেনা মোস্তফা কামাল –বাংলাদেশের একজন বরেণ্য শিক্ষাবিদ, কবি এবং লেখক।
মিসরীয় ইসলামি জিহাদ

**মিসরীয় ইসলামি জিহাদ** (**EIJ**, , পূর্বে শুধুমাত্র **ইসলামি [[জিহাদ]]** () এবং "Liberation Army for Holy Sites" নামে ডাকা হত। স্বাভাবিকভাবে **আল-জিহাদ**, **জিহাদি দল** অথবা **জিহাদি সংগঠন** নামে পরিচিত।) হচ্ছে একটি মিসরীয় ইসলামি মুজাহিদ দল যেটি ১৯৭০ সাল থেকে সক্রিয় হয়েছিল। এটির উপর জাতিসংঘ কর্তৃক আল কায়েদার শাখা হিসেবে আন্তর্জাতিক নিষেধাজ্ঞা বলবৎ রয়েছে। এটির উপর বিশ্বের আরো বিভিন্ন দেশ কর্তৃক নিষেধাজ্ঞা রয়েছে। এই দলটি যুক্তরাজ্য কর্তৃক সন্ত্রাসবাদ আইন ২০০০ অনুসারে নিষিদ্ধ ঘোষিত হয়।

এই দলটির প্রথমদিকে মূল লক্ষ্য ছিল, মিসরীয় সরকারকে উৎখাত করে একটি ইসলামি রাষ্ট্র প্রতিষ্ঠা করা। কিন্তু পরে এর উদ্দেশ্যে মিসরে এবং মিসরের বাহিরে মার্কিন এবং ইসরায়েলি স্থাপনাগুলোতে হামলা করাও যুক্ত হয়।

ইআইজে সারাবিশ্বেই অনেক গ্রেফতারির মুখোমুখি হয়েছে, উদাহরণতঃ ২০০৬-২০০৭ এ লেবানন ও ইয়েমেনের গ্রেফতারি। ২০০১ সালের জুনে আল কায়েদার সাথে মিসরীয় ইসলামি জিহাদ (যা অনেক বছর যাবত একে অপরের সহযোগী হিসেবে ছিল) "কায়েদাতুল জিহাদ" নামধারণ করে একীভূত হয়ে যায়। যাইহোক, জাতিসংঘ এই সংগঠনটি একীভূত হবার ঘোষণা দেবার পর ভিতরে ভাঙ্গন সৃষ্টি হয়েছিল।

২০১১ সালের মিসরীয় বিপ্লবের পর এই দলটির সাবেক নেতৃবৃন্দ ইসলামিক পার্টি নামে একটি রাজনৈতিক দলে যোগদান করে। এই দলটি ২০১৩ সালের সরকারবিরোধী অভ্যুত্থানের সময় সরকারবিরোধী জোটে যোগদান করে।

## ইতিহাস

আল-জিহাদ অথবা "তানযিম আল-জিহাদ" (প্রচলিত বাংলায়: তানযিমুল জিহাদ) হচ্ছে ১৯৮০ সালে ঐক্যবদ্ধ হওয়া দুটি পৃথক ইসলামি দলের নাম। একটি দল আব্দুস সালাম ফারাজের নেতৃত্বের কায়রো দল অপরটি কারাম জুহদির নেতৃত্বের সাইদি (উত্তর মিসরের অংশ) অঞ্চলের দল।
 ফারাজ ১৯৮০ সালে *আল-ফারিদ্বাহ আল-গাইবাহ (অবহেলিত ফরজ বা দায়িত্ব)* নামে আল-জিহাদ দলের নীতিনির্ধারণী বই লিখেন। বইটির ৫০০ কপি ছাপানো হয়।

মিসরীয় প্রেসিডেন্ট আনোয়ার সাদাত হত্যাকাণ্ডের পর মিসর সরকার তানযিমুল জিহাদের সদস্যদের গ্রেফতার করতে সক্ষম হয়। কিন্তু আদালতের বিচার চলাকালে জেলে কায়রো এবং সাইদির লোকেরা দুই ভাগ হয়ে যায়। কায়রোর জঙ্গি গোষ্ঠী পরে মিসরীয় ইসলামি জিহাদে পরিণত হয়। এবং সাইদির লোকেরা আল-জামাআতুল ইসলামিয়্যাহ অথবা অন্যান্য ইসলামি দলে যোগদান করেন। আয়মান আল-জাওয়াহিরি বলেন, ‘‘ইআইজে তাকফির ওয়াল হিজরা দল হতে পৃথক একটি দল। আমরা মানুষকে তাদের পাপের কারণে তাকফির করিনা। এবং আমরা মুসলিম ব্রাদারহুড থেকেও আলাদা। কারণ, তারা কোনো কোনো ক্ষেত্রে মিসর সরকারের বিরোধিতা করে না।’’

কায়রো জঙ্গী গোষ্ঠীর প্রধান ছিলেন আব্বুদ আল-যুমার, "মিসরের সেনাবাহিনীর গোয়েন্দা বিভাগের একজন এককালীন অফিসার তাকে সাদাতহত্যায় জড়িত থাকার অভিযোগে মৃত্যুদণ্ড দেন। এই ঘটনা ইসলামি জিহাদকে খুব কম সময়ে শক্তভাবে দমন করে ফেলে।

মধ্যম শ্রেণীর সদস্যদের অধিকাংশই তিনবছরের মধ্যে জেল থেকে মুক্তি লাভ করেন। এরপর তারা মুজাহিদদের সহায়তা করতে নিজ ঘর থেকে পালিয়ে পাকিস্তান এবং আফগানিস্তানে গমন করেন।

## তথ্যসূত্র

বিষয়শ্রেণী:জিহাদি সংগঠন
বিষয়শ্রেণী:আল-কায়েদার সাথে সংশ্লিষ্ট দল
বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:আফ্রিকা ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:সুন্নি ইসলামপন্থী দল
বিষয়শ্রেণী:কুতুবি সংগঠন
বিষয়শ্রেণী:সালাফি জিহাদি দল
আবু হেনা

**আবু হেনা** (৩১ জানুয়ারি ১৯৫০ — ২০ জুলাই ২০২৫) ছিলেন একজন ভারতীয় জাতীয় কংগ্রেসের রাজনীতিবিদ, যিনি একজন ক্যাবিনেট মন্ত্রী ছিলেন এবং পাঁচবার আইনসভার সদস্য ছিলেন।

## ব্যক্তিগত জীবন
আইনের ডিগ্রি সহ স্নাতকোত্তর তিনি একজন আইনজীবী কলকাতা হাইকোর্টে অনুশীলন করছেন। তিনি আব্দুস সাত্তারের ছেলে, যিনি সিদ্ধার্থ শঙ্কর রায় সরকারের একজন মন্ত্রী ছিলেন।

## রাজনৈতিক পেশা
তিনি ১৯৯১, ১৯৯৬, ২০০১, ২০০৬ এবং ২০১১ সালে পশ্চিমবঙ্গের লালগোলা (বিধানসভা কেন্দ্র) থেকে নির্বাচিত হন।

তিনি ২০১১ সালে পশ্চিমবঙ্গ সরকারের মৎস্যমন্ত্রী এবং খাদ্য প্রক্রিয়াকরণ শিল্প ও উদ্যানপালনের মন্ত্রী ছিলেন। আবু হেনা অন্যান্য কংগ্রেস মন্ত্রীদের সাথে ২০১২ সালের সেপ্টেম্বরে পদত্যাগ করেন।

তিনি রাজ্য কংগ্রেস কমিটির সম্পাদক।

## তথ্যসূত্র

বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:১৯৫০-এ জন্ম
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:২০২৫-এ মৃত্যু
ডাব্লিউডাব্লিউএফ লাইট হেভিওয়েট চ্যাম্পিয়নশিপ

**ডাব্লিউডাব্লিউএফ লাইট হেভিওয়েট চ্যাম্পিয়নশীপ** পেশাদারি কুস্তির একটি চ্যাম্পিয়নশীপ যেটি ওয়ার্ল্ড রেসলিং ফেডারেশন (ডাব্লিউডাব্লিউএফ বর্তমানে ডাব্লিউডাব্লিউই) প্রোমোশনের আওতাধীন ছিল। টাইটেলটি লাইট হেভিওয়েট রেসলাররা (সর্বোচ্চ ২১৫ পাউন্ড, পরে ২২০ পাউন্ড) প্রতিপক্ষকে চ্যালেঞ্জ জানাতে পারতো। এটি মার্চ ২৬, ১৯৮১ সালে ইউনিভার্সাল রেসলিং অ্যাসোসিয়েশনে (ইউডাব্লিউএ) তৈরি হয় ডাব্লিউডাব্লিউএফ এবং তাদের অংশীদারে। পরে জুন ১৬, ১৯৯৫ সালে এটি মিচিনিকো প্রো রেসলিংয়ে স্থানান্তরিত হয় ডাব্লিউডাব্লিউএফ এর মালিকানায়। এটি ১৯৯৭ সালে ডাব্লিউডাব্লিউএফ এ ফিরে আসে।

## ইতিহাস
ডাব্লিউডাব্লিউএফ লাইট হেভিওয়েট চ্যাম্পিয়নশীপটি সর্বপ্রথম জাপানে পরিচয় করিয়ে দেয়া হয়। সেখানে একটি টুর্নামেন্ট অনু্ষ্ঠিত হয় যেখানে পেরো আগুয়েয়ো গ্রান হামাডা কে হারিয়ে প্রথম চ্যাম্পিয়ন হিসেবে পরিচিতি লাভ করে। এরপর এটিকে পশ্চিম যুক্তরাষ্ট্র, মেক্সিকো এবং আরো একবার জাপানে (মিচিনিকো রেসলিং প্রোমোশন) স্থানান্তরিত করা হয়। টাইটেলটি ১৯৯৭ সালে ওয়ার্ল্ড রেসলিং ফেডারেশনে আসার পর জনপ্রিয় হয়ে উঠে।

## তথ্যসূত্র

## বহিঃসংযোগ
*ডাব্লিউডাব্লিউএফ লাইট হেভিওয়েট টাইটেলের ইতিহাস
*Wrestling-Titles.com: ডাব্লিউডাব্লিউএফ ওয়ার্ল্ড লাইট হেভিওয়েট টাইটেল
*১৯৯৭ ডাব্লিউডাব্লিউএফ ইভেন্টের ফলাফল
*১৯৯৭ এ হওয়া টুর্নামেন্টের ফলাফল
*ডাব্লিউডাব্লিউই ক্রুসারওয়েট চ্যাম্পিয়নশীপ টাইটেলের ইতিহাস

বিষয়শ্রেণী:পেশাদার কুস্তির চ্যাম্পিয়নশিপ
বিষয়শ্রেণী:ডাব্লিউডাব্লিউইর চ্যাম্পিয়নশিপ
দিলীপ বড়ুয়া

**দিলীপ বড়ুয়া** হলেন একজন বাংলাদেশী রাজনীতিবিদ। তিনি বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া)-এর বর্তমান সাধারণ সম্পাদক এবং ২০০৯ সালে গঠিত দ্বিতীয় হাসিনা মন্ত্রিসভার শিল্পমন্ত্রী ছিলেন।

## প্রাথমিক জীবন
দিলীপ বড়ৃয়া ১৯৪৯ সালে ২৪ ফেব্রুয়ারি চট্টগ্রামের মিরসরাইতে জন্মগ্রহণ করেন। তিনি ১৯৬৪ সালে এসএসসি এবং ১৯৬৬ সালে এইচএসসি পাস করেন। ১৯৭০ সালে ঢাকা বিশ্ববিদ্যালয় থেকে পদার্থবিজ্ঞানে অর্নাস ও ১৯৭১ সালে মাস্টার্স পাস করেন।

## কর্মজীবন
১৯৬৪ সালে দশম শ্রেণীর ছাত্র থাকাকালীন সময়ে পূর্ব পাকিস্তান ছাত্র ইউনিয়নের যোগ দেন। ১৯৭০ সাল পর্যন্ত তিনি ছাত্র ইউনিয়নের নেতা ছিলেন। ১৯৬৯ সালে তিনি বাংলাদেশের কমিউনিস্ট পার্টিতে যোগ দেন এবং ১৯৭২ সালে ঢাকা মহানগর কমিটির সদস্য নির্বাচিত হন। বড়ুয়া ১৯৭৭ থেকে ১৯৭৯ পর্যন্ত যুব ফেডারেশনের সভাপতি ছিলেন।

দীলিপ বড়ুয়া ২০০৮ সালের সাধারণ নির্বাচনে চট্টগ্রাম-৩ থেকে মহাজোটের ব্যানারে নির্বাচন করতে চাইলেও নির্বাচন করেননি। নির্বাচনে পরে আওয়ামী লীগের নেতৃত্বে সরকার গঠিত হলে তিনি টেকনোক্রাট মন্ত্রী হিসেবে বাংলাদেশ সরকারের শিল্প মন্ত্রণালয়ের দায়িত্ব পান।

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:বাংলাদেশের শিল্পমন্ত্রী
বিষয়শ্রেণী:বাংলাদেশী বৌদ্ধ
বিষয়শ্রেণী:বাংলাদেশী সাম্যবাদী
বিষয়শ্রেণী:বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া) এর রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মীরসরাই উপজেলার ব্যক্তি
ডাব্লিউডাব্লিউই ইউরোপীয় চ্যাম্পিয়নশিপ

**ডাব্লিউডাব্লিউই ইউরোপীয় চ্যাম্পিয়নশিপ** পেশাদারি কুস্তির একটি চ্যাম্পিয়নশিপ যেটি ওয়ার্ল্ড রেসলিং এন্টারটেইনমেন্টে ব্যবহৃত হতো ১৯৯০ এবং ২০০০ এর দশকে। এটিকে ইন্টারকন্টিনেন্টাল চ্যাম্পিয়নশিপের মর্যাদায় ধরা হতো। তিনজন কুস্তিগির রয়েছে যারা এই দুটি চ্যাম্পিয়নশিপই একসাথে জিতেছে। এবং তারা "ইউরোকন্টিনেন্টাল চ্যাম্পিয়ন" নামে পরিচিতি পেয়েছে।

এটি ১৯৯৭ সালে তৈরি করা হয়। ১৯৯৯ সালে তৎকালীন চ্যাম্পিয়ন শেন ম্যাকম্যান চ্যাম্পিয়নশিপটি সাথে নিয়ে "অপরাজিত চ্যাম্পিয়ন" হিসেবে অবসরে যেতে চেয়েছিল। ২০০২ সালে যখন ডাব্লিউডাব্লিউএফ এর নাম পরিবর্তিত হয়ে ডাব্লিউডাব্লিউই হয়ে যায় তখন এটির নাম বদলে ডাব্লিউডাব্লিউই ইউরোপীয় চ্যাম্পিয়নশিপ রাখা হয়। একই বছরের জুলাইয়ে ইন্টারকন্টিনেন্টাল চ্যাম্পিয়ন রব ভ্যান ডেম সর্বশেষ চ্যাম্পিয়ন হয়ে এটিকে ইন্টারকন্টিনেন্টাল চ্যাম্পিয়নশিপের সাথে যুক্ত করে। যদিও এটির নাম ইউরোপীয় চ্যাম্পিয়ন, তা সত্ত্বেও মাত্র দুইজন ইরোপিয়ান বাসিন্দা চ্যাম্পিয়নশিপটি জিততে পেরেছেন। একজন হলো প্রথম ও সর্বোচ্চ রাজত্ব করা চ্যাম্পিয়ন দ্য ব্রিটিশ বুলডগ এবং অন্যজন উইলিয়াম রিগ্যাল। চ্যাম্পিয়নশিপটির জন্য ১৯৯৭ সালে ওয়ান নাইট অনলি পে-পার-ভিউ ইভেন্টের মেইন ইভেন্টে প্রতিযোগী করা হয়।
## সর্বপ্রথম টুর্নামেন্ট

## তথ্যসূত্র

## বহিঃসংযোগ

ডাব্লিউডাব্লিউই ইউরোপীয় টাইটেলের ইতিহাস

বিষয়শ্রেণী:বিলুপ্ত পেশাদারি কুস্তির চ্যাম্পিয়নশিপ
বিষয়শ্রেণী:পেশাদার কুস্তির চ্যাম্পিয়নশিপ
বিষয়শ্রেণী:ডাব্লিউডাব্লিউইর চ্যাম্পিয়নশিপ
উইলিয়াম হেন্টি

**উইলিয়াম হেন্টি** (; জন্ম: ২৩ সেপ্টেম্বর, ১৮০৮ - মৃত্যু: ১১ জুলাই, ১৮৮১) সাসেক্সের পশ্চিম টারিং এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ১৮৫১ সময়কালে সংক্ষিপ্ত সময়ের জন্যে প্রথম-শ্রেণীর ক্রিকেটে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়ার প্রতিনিধিত্ব করেছেন। দলে তিনি মূলতঃ আন্ডারআর্ম বোলিং করতেন।

## ঘরোয়া ক্রিকেট
১৮৩৭ সালে তাসমানিয়ায় অভিবাসিত হন। অস্ট্রেলীয় প্রথম-শ্রেণীর ক্রিকেটার হিসেবে ১৮৫১ সালে দুইটি খেলায় অংশ নিয়েছিলেন উইলিয়াম হেন্টি। অস্ট্রেলিয়ার মাটিতে প্রথমবারের মতো অনুষ্ঠিত প্রথম-শ্রেণীর ক্রিকেটে অংশগ্রহণের বিরল কৃতিত্ব প্রদর্শন করেন। এছাড়াও প্রথম-শ্রেণীর ক্রিকেটে সর্বপ্রথম বোলিংয়ের কৃতিত্ব রয়েছে তার। তাসমানিয়ার পক্ষে উভয় ইনিংসেই বোলিংয়ের গোড়াপত্তন তিনিই করেন। ডানহাতে আন্ডারআর্ম বোলিং করে ৪/৫২ ও ৫/২৬ লাভ করেছিলেন।

## ব্যক্তিগত জীবন
২০ বছরের অধিক সময় আইনচর্চার সাথে জড়িত থাকেন। ১৮৫৭ সালে তামার আইনসভার সদস্যরূপে নির্বাচিত হন। ওয়েস্টন মন্ত্রীপরিষদে ঔপনিবেশিক সচিব ছিলেন তিনি। ১৮৬২ সালে পদত্যাগের পূর্ব-পর্যন্ত সাড়ে পাঁচ বছর এ দায়িত্ব পালন করেন। ১৮৬২ সালে ইংল্যান্ডে প্রত্যাবর্তন করেন। এরপর ১১ জুলাই, ১৮৮১ তারিখে ৭২ বছর বয়সে সাসেক্সের হোভে উইলিয়াম হেন্টির দেহাবসান ঘটে।

শেকসপিয়রের সাহিত্যকর্মের প্রতি বেশ আগ্রহ ছিল তার। মৃত্যু পরবর্তীকালে ‘সেক্সপিয়র উইদ সাম নোটস অন হিজ আর্লি বায়োগ্রাফি’ শীর্ষক ক্ষুদ্রাকৃতির পুস্তিকা ব্যক্তিগত উদ্যোগে প্রকাশ করা হয়। গুরুত্ব কম হলেও আর. হ্যারিসন এর ভূমিকা লেখেন।

## তথ্যসূত্র

## বহিঃসংযোগ
* 
* 

## আরও পড়ুন
* Australian Dictionary of Biography

বিষয়শ্রেণী:১৮০৮-এ জন্ম
বিষয়শ্রেণী:১৮৮১-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:অস্ট্রেলিয়ায় ইংরেজ অভিবাসনকারী
বিষয়শ্রেণী:অস্ট্রেলীয় উপনিবেশে ইংরেজ অভিবাসনকারী
ক্রিপ্টোপার্টি

**ক্রিপ্টোপার্টি** () হলো সাধারণ মানুষকে ব্যবহারিক ক্রিপ্টোগ্রাফির সাথে পরিচয় করে দেওয়ার তৃণমূলপর্যায়ের একটি বৈশ্বিক প্রচেষ্টা। এর মধ্যে রয়েছে টর গোপন নেটওয়ার্ক, কি সাইনিং পার্টি, ডিস্ক এনক্রিপশন এবং ভিপিএন।  প্রকল্পটি প্রাথমিকভাবে ফ্রি পাবলিক ওয়ার্কশপের আয়োজন করছে বর্তমানে।

## ইতিহাস

[thumb| [সান্তিয়াগো, চিলিতে অ্যালিস ইন ওয়ান্ডারল্যান্ডের চিত্রাবলী ফিচার করা ক্রিপ্টোপার্টির জন্যে একটি প্রচারপত্র|right]]
৯০-এর দশকে ক্রিপ্টোফাংকের উত্তরাধিকারী ক্রিপ্টোগ্রাফির সূচনা হয় আগস্ট ২০১২ সালে, অস্ট্রেলিয়ান সাংবাদিক আশার ওলফের একটি টুইট থেকে, সাইবারঅপরাধ আইন সংশোধনী বিল ২০১১ এবং এ সংশোধনীতে দুবছর ডাটা সংগ্রহে রাখার প্রস্তাব থেকে যার জন্ম। এ ডিআইওয়াই স্ব-সংগঠিত আন্দোলন কয়েকঘণ্টার মধ্যেই ভাইরাল হয়ে যায়। অস্ট্রেলিয়া, যুক্তরাষ্ট্র, যুক্তরাজ্য এবং জার্মানির অনেক শহরেই মুহূর্তক্ষণ পরে দেখা যায় স্বাধীন ক্রিপ্টোপার্টি সংগঠিত হচ্ছে। 
 কিছুদিন পরেই আরও অনেক পার্টি চিলি, নেদারল্যান্ড, হাওয়াই, এশিয়াতে সংগঠিত হতে লাগলো।  অস্ট্রেলিয়ায় টরের ব্যবহার ও ক্রিপ্টোপার্টি লন্ডনে অংশগ্রহণকারী বৃদ্ধি পেলো।

২০১২-এর মধ্য অক্টোবরে বিশ্বব্যাপী ৩০টি ক্রিপ্টোপার্টি অনুষ্ঠিত হয়, যার কিছু অব্যহতভাবে চলতে থাকে। একইসাথে অনুষ্ঠিত হয় রিকজাভিক, ম্যানিলা ও ব্রাসেলসে।

## গণমাধ্যমের প্রতিক্রিয়া
thumb|নমুনা প্রচারমূলক শিল্পকর্ম।|right
ক্রিপ্টোপার্টি ইলেকট্রনিক ফ্রন্টিয়ার ফাউন্ডেশন, অ্যানোনিওপস,  এনিএসএ হুইশেলব্লোয়ার থমাস ড্রেক, উইকিলিকসের কেন্দ্রীয় সম্পাদক হিদার মার্শ এবং "ওয়ার্ড" প্রতিবেদক কুইন নোর্টনের সমর্থনমূলক বার্তা পেয়েছে প্রথমেই। "অ্যা সাইবারফাংকস ম্যানিফেশটো" (একিটি সাইবারফামগকের ইশতেহার)-এর লেখক এরিক হিউজেস প্রায় দুদশক আগে  মূল বক্তব্য রাখেন, *Putting the Personal Back in Personal Computers*। পাইরাটবাইরানের প্রতিষ্ঠাতা সদস্য ও দ্য পাইরেট বের প্রতিষ্ঠাতা মার্কাস ডি কামিনস্কি আজকের দিনে ক্রিপ্টোগ্রাফিতে একে সবচেয়ে বড় নাগরিক প্রকল্প হিসেবে দেখেন।   কোরি ডক্টরো ক্রিপ্টোগ্রাফিকে "like a Tupperware party for learning crypto" হিসেবে আখ্যায়িত করেন।  ডের স্পিগেল ডিসেম্বর ২০১৪তে এডওয়ার্ড স্নোডেনের জাগরনে "ক্রিপ্টো পার্ট"-এর অবদানের কথা উল্লেখ করেন। 

## প্রকাশনা

*CryptoParty Handbook* -এর প্রথম ৪৪২-পৃষ্ঠার খসড়া বুকস স্প্রিন্ট প্রচেষ্টা ব্যবহার করে তিনদিনে একত্র কিরা হয় এবং  এবং ৪ অক্টোবর ২০১২ সালে ক্রিয়েটিভ কমন্স লাইসেন্সের অধীনে প্রকাশিত হয়।

## আক্রমণ ও সাইট টেকডাউন

এপ্রিল ও মে ২০১৩ সালে আন্দোলনে প্রধান উইকিপৃষ্ঠা cryptoparty.org  স্প্যাম আক্রমণের একটি ধারার লক্ষ্যবস্তু হয় যার ফলে সাইটটি বন্ধ হয়ে যায়। স্প্যাম আক্রমনের বিরুদ্ধে সাইটকে রক্ষা করা এর নির্দিষ্ট কিছু নীতিমালার জন্যে কষ্টকর হয়ে উঠে, যার মধ্যে গুপ্ত পরিচয় ব্যবহার করা ব্যবহারকারীকে অবদানের সুযোগ দেয়াটা অন্যতম।

## আরও দেখুন
* সাইবার আত্মরক্ষা

## তথ্যসূত্র

## বহিঃসংযোগ
* ক্রিপ্টোপার্টি উইকি
* আরেকটি ক্রিপ্টোপার্টি উইকি

বিষয়শ্রেণী:তথ্যগুপ্তিবিদ্যা
বিষয়শ্রেণী:ইন্টারনেট নিরাপত্তা
বিষয়শ্রেণী:সামাজিক আন্দোলন
বিষয়শ্রেণী:ইন্টারনেট গোপনীয়তা
বিষয়শ্রেণী:ইন্টারনেট সক্রিয়তা
বিষয়শ্রেণী:নৈরাজ্যবাদ
গ্নু ইউনিফন্ট

**গ্নু ইউনিফন্ট** () হলো পুরো ইউনিকোড ব্যাসিক মাল্টিলিঙুয়াল প্ল্যাইন কাভার করা একটি ফ্রি বিটম্যাপ ফন্ট। এটি একটি অন্তর্বর্তী বিটম্যাপড ফন্ট ফরম্যাট ব্যবহার করে। গ্নু ইউনিফন্টের উন্নয়নকারী রোমান জাবোরা।

অধিকাংশ ফ্রি অপারেটিন সিস্টেম ও উইন্ডো ব্যবস্থায়, যেমন গ্নু/লিনাক্স, এক্সফ্রি৮৬ অথবা এক্স ডট অর্গ সার্ভার এবং রকবক্সের মত কিছু গ্রথিত ব্যবস্থায় এর উপস্থিতি লক্ষ্য করা যায়।  ফন্টটি গ্নু জেনারেল পাবলিক লাইসেন্স ২য় সংস্করণ+ এর অধীনে লাইসেন্সকৃত।

অক্টোবর ২০১৩ সালে এটি একটি গ্নু প্যাকেজে পরিণত হয়।

## তথ্যসূত্র

## বহিঃসংযোগ

*গ্নু প্রকল্পের সংগ্রহশালা
*Unifoundry.com গ্নু ইউনিফন্ট পৃষ্ঠা

বিষয়শ্রেণী:গ্নু প্রকল্প
ইউনিফন্ট
বিষয়শ্রেণী:ওপেন সোর্স
আহমদ কবির

**আহমদ কবির** বা *'সৈয়দ আহমদ কবির* ইসলাম ধর্ম প্রচারক, একজন সুফি। ১৩০৩ খ্রিস্টাব্দে হযরত শাহ জালাল এর সঙ্গে বাংলাদেশের সিলেট অঞ্চল এসেছিলেন একজন ধর্মযোদ্ধা এবং ইসলাম ধর্ম প্রচারক হিসেবে। 

## মাজার পরিচিতি
সিলেট বিজয়ের পরে হযরত শাহ্‌ জালাল (র.) এর সঙ্গী অনুসারী অনেক পীর-দরবেশ সিলেটের আশ-পাশ শহর, জেলা সহ বাংলাদেশের বিভিন্ন স্থানে ইসলামের শাশ্বত বাণী পৌছিয়ে ইসলাম ধর্মের প্রতিষ্ঠা করেন। শাহ জালালের সঙ্গী অনুসারীদের মধ্য হতে অনেক পীর দরবেশ এবং তাদের পরে তাদের বংশধরগণ সিলেট সহ বাংলাদেশের বিভিন্ন স্থানে গিয়ে বসবাস স্থাপন করে আজও স্মরণীয় হয়ে আছেন। সিলেট শহরে বসবাস স্থাপনকারী দরবেশদের মধ্যে আহমদ কবির ও একজন। বর্তমান সিলেট সিটি কর্পোরেশনের ৯নং ওয়ার্ডে পাঠানটুলায় তাঁর মাজার অবস্থিত।

## আরো দেখুন
* শাহ জালাল
* শাহজালালের সফরসঙ্গী

## তথ্যসূত্র

বিষয়শ্রেণী:শাহজালালের সফরসঙ্গী
বিষয়শ্রেণী:মুজাদ্দিদ
বিষয়শ্রেণী:ইসলামি ব্যক্তিত্ব
ফে বেইন্টার

**ফে ওকেল বেইন্টার** (; ৭ ডিসেম্বর ১৮৯৩ - ১৬ এপ্রিল ১৯৬৮) ছিলেন একজন মার্কিন চলচ্চিত্র ও মঞ্চ অভিনেত্রী। তিনি ৩৯টি চলচ্চিত্রে অভিনয় করেছিলেন। তিনি *[[জেজেবেল (চলচ্চিত্র)|জেজেবেল]]* (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। এছাড়া তিনি আরও দুটি একাডেমি পুরস্কারের মনোনয়ন লাভ করেছিলেন। চলচ্চিত্রে অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।

## কর্মজীবন
মেট্রো-গোল্ডউইন-মেয়ার স্টুডিও তাকে চলচ্চিত্রে কাজ করতে অনুপ্রাণিত করে এবং ১৯৩৪ সালের ফেব্রুয়ারি মাসে *দিস সাইড অব হেভেন* দিয়ে তার চলচ্চিত্রে অভিষেক হয়। একই বছর তিনি ব্রডওয়ে মঞ্চে *ডডসওয়ার্থ* এবং *ইট হ্যাপেন্ড ওয়ান ডে* চলচ্চিত্রে অভিনয় করেন। বেইন্টার দ্রুত সফলতা অর্জন করেন এবং ১৯৩৮ সালে তিনি প্রথম অভিনয়শিল্পী হিসেবে একই বছর শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগ একাডেমি পুরস্কারের মনোনয়ন লাভ করেন। তিনি *[[হোয়াইট ব্যানারস]]* (১৯৩৮) ছবিতে ক্লদ রেইন্সের চরিত্রের গৃহপরিচারিকা ভূমিকায় অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং *[[জেজেবেল (চলচ্চিত্র)|জেজেবেল]]* (১৯৩৮) চলচ্চিত্রে আন্ট বেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর মাত্র নয়জন অভিনয়শিল্পী এক বছরে দুটি মনোনয়ন লাভ করেছেন। ১৯৪০ সালে তিনি টর্নটন ওয়াইল্ডারের নাটক অবলম্বনে নির্মিত *আওয়ার টাউন* চলচ্চিত্রে মিসেস গিবস চরিত্রে অভিনয় করেন। ১৯৪৫ সালে তিনি রজার্স ও হ্যামারস্টেইনের সঙ্গীতনাট্য *স্টেট ফেয়ার*-এ মেলিসা ফ্রেক চরিত্রে অভিনয় করেন। তিনি ১৯৬১ সালে *দ্য চিলড্রেন্‌স আওয়ার* চলচ্চিত্রে অভিনয় করে সেরা পার্শ্ব অভিনেত্রী অপর একটি একাডেমি পুরস্কার এবং একটি গোল্ডেন গ্লোব পুরস্কারের মনোনয়ন লাভ করেন। তাকে সর্বশেষ ১৯৬২ সালে *দ্য ডোনা রিড শো* অনুষ্ঠানে দেখা যায়।

## ব্যক্তিগত জীবন
বেইন্টার ১৯২১ সালে ৮ই জুন মার্কিন যুক্তরাষ্ট্রের নৌ কর্মকর্তা রেজিনাল্ড ভেনেবলের সাথে বিবাহ বন্ধনে আবদ্ধ হন। তাদের একমাত্র পুত্র রেজিনাল্ড ভেনেবল জুনিয়র (১৯২৬-১৯৭৪) অভিনেতা ছিলেন। বেইন্টার ১৯৬৮ সালের ১৬ই এপ্রিল লস অ্যাঞ্জেলেসে মৃতুবরণ করেন। তাকে তার স্বামীর ভেনেবলের পাশে আর্লিংটন জাতীয় সমাধিতে সমাহিত করা হয়।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৮৯৩-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ক্যালিফোর্নিয়ায় সংক্রামক রোগে মৃত্যু
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু